ROMÂNIA
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST          
BIROUL CLĂDIRI, TERENURI I EST
CT2019-

EXPUNERE DE MOTIVE,
Privind trecerea din domeniul public al municipiului Timişoara, în domeniul privat al municipiului Timişoara, a terenului aferent imobilului cu destinaţia de locuinţă, situat în Timişoara str.Moise Nicoară, nr.20

       Având în vedere adresa nr.CT2019-003132 din 28.05.2019, prin care Mihaltan Zenovie, proprietar al construcţiei situate în Timişoara str.Moise Nicoară, nr.20, înscrisă în C.F. nr.407536-Timişoara (conversie a C.F. nr.2243), nr.topo.6155,6156 a solicitat concesionarea unei suprafeţe de teren în suprafaţa de 147,04 pentru construcţia unui imobil extindere, conform H.C.L nr.452/10.10.2014, privind concesionarea terenurilor aferente imobilelor cu destinaţia de locuinţă dobandite în baza prevederilor Legii nr.61/1990, Legii nr.85/1992, Legii nr.112/1995 şi Legii nr.79/1997.Terenul este inclus în domeniul public al municipiului Timişoara, conform înscrisului în Cartea Funciară  nr.407536-Timişoara.
       Având în vedere adresa CT2019-3132/04.06.2019, a Serviciului Juridic, prin care ne informează că, pentru imobilul situat în Timişoara str.Moise Nicoară, nr.20, nu figurează litigii pe rolul instanţelor de judecată.
       Având în vedere adresa CT2019-3132/03.06.2019, a Serviciului Administrare Fond Funciar, prin care ne informează că, imobilul menţionat mai sus, nu figurează a fi solicitat de către foştii proprietari sau moştenitorii acestora.
        Având în vedere adresa CT2019-003132/18.06.2019 a Serviciului Certificări şi Autorizări, prin care precizează că extinderea se va realiza numai la casa existentă (corp C1), cu respectarea HCL 452/2014 şi POT maxim admis, la minim 2 m faţă de limitele laterale de proprietate sau cu calcan (fără ferestre, cu acordul notarial al vecinilor direcţi afectaţi) pe limitele de proprietate, la minim 10 m faţă de limita posterioară de proprietate.
        Având în vedere că, în evidenţa Direcţiei Clădiri, Terenuri şi Dotări Diverse I Est, la data prezentei, imobilul respectiv, nu apare notificat în baza Legii nr.10/2001 şi nici în baza O.U.G. nr.94/2000-privind retrocedarea unor imobile care au aparţinut unor culte religioase din România.
       Având în vedere dispoziţiile art.10, alin.2, din Legea nr.213/1998-privind bunurile proprietate publică, trecerea din domeniul public în domeniul privat al municipiului, se va face prin hotărâre a Consiliului Local.
        În vederea întocmiri procedurii de atribuire şi pentru motivele expuse mai sus, propunem emiterea unei Hotărâri a Consiliului Local, prin care să aprobe trecerea din domeniul public a Municipiului Timişoara în domeniul privat al Municipiului Timişoara, a terenului aferent construcţiei cu destinaţia de locuinţă, situat în Timişoara str.Moise Nicoara, nr.20, înscris în C.F.nr.407536-Timişoara (conversie a C.F.nr.2243), nr.topo.6155,6156 în suprafaţă de 956 mp.

